Balstogės Šv. Dvasios cerkvė

Balstogės Šv. Dvasios cerkvė (lenk. Cerkiew Świętego Ducha w Białymstoku) – cerkvė esanti Balstogės mieste, ul. Antoniuk Fabryczny 13 gatvėje. Cerkvė priklauso Balstogės Šv. Dvasios stačiatikių parapijai. Cerkvė pavadinta Šventosios Dvasios garbei. Cerkvės statybos prasidėjo XX a. 8 dešimtmetyje, architektas Jan Kabac. 2008 m. buvo užbaigta statyti cerkvės varpinė, kurios aukštis 70 metrų, tai trečias pagal aukštį pastatas mieste. Cerkvės aukštis 60 metrų, turi 5 kupolus, pastate telpa apie 3,000 tikinčiųjų.